WALMART
తెలంగాణలో వాల్‌మార్ట్‌ 120 మిలియన్‌ డాలర్ల పెట్టుబడి
హైదరాబాద్‌: అంతర్జాతీయ సంస్థ రిటైలర్‌ వాల్‌మార్ట్‌ తెలంగాణలో 100 నుంచి 120 మిలి యన్‌ డాలర్ల పెట్టుబడులు పెడుతోంది. వీటితో కొత్తగా పది క్యాష్‌అండ్‌క్యారీ కౌంటర్లను ప్రారం భించే ప్రణాళికతో ఉంది. తెలంగాణ ప్రభుత్వం తో ఇందుకు సంబంధించిన ఒడంబడికపై సంతకాలు చేసింది. ప్రతి ఒక్క స్టోరుకు పది నుంచి 12 మిలియన్‌ డాలర్ల పెట్టుబడులు అవసరం అవుతాయని వాల్‌మార్ట్‌ ఇండియా సిఇఒ ఎండి కృష్‌ అయ్యర్‌ వెల్లడించారు. ఈ ఎంఒయు సింగిల్‌ విండో క్లియరెన్స్‌గా వాల్‌ మార్ట్‌కు పనిచేస్తుంది. కొత్త స్టోర్లు ఏర్పాటుకు హైదరాబాద్‌, కరీంనగర్‌, నిజామాబాద్‌, వరంగల్‌ పట్టణాల్లో ఏర్పాటుచేస్తామని వచ్చే ఐదునుంచి ఏడేళ్ల వ్యవధిలో వీటిని ఏర్పాటు చేస్తామన్నారు. చిన్నపట్టణాలపై ఫోకస్‌ ఫెట్టిన వాల్‌మార్ట్‌ ఈ కొత్త స్టోర్లతో రెండువేల మందికి ఉపాధి కల్పించనున్నట్లు వెల్లడించింది. అలాగే కిరాణాషాపులు, చిన్న, మధ్యతరహా రైతులు, మహిళా పారిశ్రామిక వేత్తలకు ఎంతో ఉపయుక్తంగా ఉంటుందని అంచనావేసారు.
వాల్‌మార్ట్‌ దేశ వ్యాప్తంగా 21స్టోర్లు ఏర్పాటుచేసింది. వచ్చేఐదేళ్లలో వీటిసంఖ్యను 50కు పెంచాలని నిర్ణయించింది. దేశీయంగా ఉన్న 97శాతం ఉత్పత్తులే లభి స్తున్నాయి. 15శాతం తన ప్రాంత రీజి యన్‌ నుంచే ఉత్పత్తులు కొనుగోలు చేస్తోం ది. భారత్‌ రిటైల్‌ రంగంలోని ఎఫ్‌డిఐ పాలసీకి అనుగుణంగా వీటిని ఏర్పాటు చేస్తున్నట్లు తెలిపారు. ప్రాంతీయ సిఇఒ కెనడా ఆసియా చైనా వాల్‌మార్ట్‌ ప్రతినిధి డిర్క్‌ వాన్‌ డెన్‌బెర్గ్‌ మాట్లాడుతూ వాల్‌ మార్ట్‌కు భారత్‌ నిరంతరం కీలకమైన మార్కెట్‌ అని నిరంతరం పెట్టుబడులు పెడుతుందని అన్నారు. భారత్‌నుంచే ఔట్‌ సోర్సింగ్‌ను మరింత పెంచుతామని వెల్లడించారు. ఐటిశాఖ మంత్రి కెటిరామారావు మాట్లాడుతూ ప్రభుత్వం నుంచి సమగ్ర రిటైల్‌ విధా నం త్వరలోనే ప్రకటిస్తామని, దీనితో రిటైలర్లకు మరింత బిజినెస్‌సానుకూలత పెరుగుతుందన్నారు.